hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy fr hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy fr en my en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Անարխիա՝ ջունգլիի օրենքներով. բացառիկ զրույց երթուղայինի վարորդի հետ — Անի Բլոգ
Հունվարի 23, 2013Մայիսի 9, 2016 Անի Գասպարյան
Պլան: Սա այն բառն է, որը մեխված է վարորդի գիտակցության ու ենթագիտակցության մեջ աշխատանքային ողջ օրվա ընթացքում: Օրական  երթուղայինի տիրոջը պետք է վճարի պարտադիր հարկ՝ 15-35 հազար դրամի սահմաններում (կախված տրանսպորտային միջոցից):
Յուրաքանչյուր վարորդի համար ուղեգրով նախատեսված է 3-4 երթ, սակայն վարորդը կատարում է ավելին: Աշխատանքային պայմանագրով նախատեսված 8 ժամի փոխարեն աշխատում 16 ժամ, եթե ոչ ավելի: Պլանը կատարելու, մի բան էլ իր գրպանը դնելու հետևանք են նաև կանգառներում կուտակվող հերթերը, տրանսպորտային միջոցների մրցավազքը, վթարային իրավիճակները և այլն:
Երթուղայինների աշխատանքը կարգավորվում է որոշակի միջակայքով. եթե ավտոբուս է, 8-10 րոպե,միկրոավտոբուսներինը՝ 4-5 րոպե: Իրականում միջակայքը չի պահպանվում: «Քանի որ պլանը դրած ա, մեկը մյուսի ինտերվալը գողանում ա, այսինքն` մյուսի պասաժիրին տանում ա,- բացատրում է զրուցակիցս,- սկսվում ա գոնկեն: Արդեն հաշվի չեն առնում, որ մարդ են տեղափոխում, կարմիր-կանաչ լույս: Իրար խփելով, մեկը մյուսի հայելին ջարդելով, մեկը մեկի վրա քաշելով, կանգառի դեմը կանգառելով, որը մենք պատ շարել ենք ասում, քշում են: Իսկ մարդիկ կանգնած սպասում են իրանց տրանսպորտին: Մեկ էլ տրանսպորտը գալիս ա՝ պաչկա շարած, այսինքն՝ գերբեռնված (երթուղայինը լիքը լցնելը վարորդներն անվանում են պաչկա շարել՝ մարդկանց համեմատելով «պաչկայի» հետ, որոնք այնքան կիպ են կանգնած, որ ասեղ գցելու տեղ չկա)»:
Եթե մարդը 1-2 րոպե էլ ոտքը կախ գցի, կտեսնի, որ իր ուզած երթուղայինները, մեկը մյուսի հետևից, փունջ կազմած, գալիս են: Արդյունքում քաղաքացին ուշանում է, առաջինը կանգառ հասնող երթուղայինի վարորդը պլանը ապահովում, մի 10 հազար դրամ էլ տուն է տանում, հետևից եկողներն էլ տնից են փող բերում, որ պլանը տան:
Բնականաբար, դա դառնում է վարորդների միջև կոնֆլիկտների լուրջ պատճառ: Հիշենք Ավանի դեպքը, երբ 5 համարի երթուղայինի վարորդների վիճաբանությունն ավարտվեց վարորդներից մեկի մահով:
Միջակայքը պահելու նպատակով վարորդներն իրենց հաշվին պահում են ստվերային դիսպետչերներ, որպեսզի նրանք, վայրկյանաչափները ձեռքներին, հսկեն, թե ով երբ է «կանեցից» շարժվում: «Բայց էստեղ էլ կա քավոր-սանիկ, լավ տղա, վատ տղա հասկացողություն, մեկին կարող ա երկար պահեն, մյուսին՝ կարճ: Ընենց որ էդ էլ իրան չի արդարացնում»:
Ինչ վերաբերում է վարորդների աշխատանքային իրավունքներին, ապա դրանք խախտված են ոչ միայն ֆեոդալական հասարակարգին բնորոշ պլանային համակարգի, նախատեսվածից կրկնակի և ավելի աշխատելու, այլև ոչ օրինական աշխատանքային կարգավիճակի պատճառով. նրանց հետ աշխատանքային պայմանագրեր չեն կնքվում: Վարորդը պետք է ստանա աշխատավարձ, բայց ընդամենը աշխատավարձի տաբելն է ստորագրում: «Բացի այդ, վարորդը կատարում է ոչ միայն իր հիմնական ֆունկցիան՝ մեքենա վարելը, այլև գանձապահի, հսկիչի, չհաշված մյուս «հմտությունները»՝ ճարպկություն, նագլիություն, օրինազանցություն և այլն»,- ավելացնում է վարորդը:
Զրուցակիցս խոստովանում է, որ վարորդին այս պայմաններում անհրաժեշտ է նաև բարձրագույն մաթեմատիկայի իմացություն, որպեսզի ճիշտ ժամանակին հայտնվի ճիշտ տեղում՝ առավել քանակով ուղևորներ հավաքելու համար:
Ի վերջո, որքա՞ն է վարորդի վաստակն այս ամենի դիմաց: «Աշխատանքը կախված է սեզոնից, եղանակից, օրվա ժամից,- ասում է նա,- օր է լինում՝ հազիվ պլանն ես հանում, օր է լինում՝ պլանը չես հանում, քո գրպանից ես դնում: Լավագույն օրերին մի  10 000 աշխատում ես՝ սիգարետի, պերերիվի փողը հանած»:
Նրա խոսքով՝ այսօր վարորդների խիստ սղություն գոյություն ունի, որի պատճառն այս անմարդկային պայմաններն են: «Հասարակ բան. գազելները փոխարինվում են ավտոբուսներով. ենթադրենք` 40 գազելի փոխարեն մտնում է 10 ավտոբուս, բնականաբար 30 վարորդ մնում է անաշխատանք, բայց արի ու տես, որ վարորդի պակաս կա»:
Տրանսպորտի պատասխանատուներն էլ ասում են, որ ոչ թե վարորդների պակաս կա, այլ D կարգի վարորդների, քանի որ հասարակական տրանսպորտի միջոց վարելու համար դա պարտադիր պայման է: Իրականում վարորդների մեծ մասը D կարգի վարորդական իրավունք չունի: «D կարգ ունեցողները գնում են դուրս, 18 ժամի փոխարեն աշխատում են 10 ժամ, վաստակում մի քանի անգամ ավելի: Դրա համար էլ մեր մոտ շատ դեպքերում D կարգ չունենալու համար աչք են փակում թե՛ ավտոտեսուչները, թե՛ քաղաքապետարանը»,- ասում է նա:
Խնդիրներից մեկն էլ, ըստ նրա, ուղեվարձն է. վառելիքը թանկանում է, ծախսերը մեծանում են, գծատերն էլ պլանը բարձրացնում է, իսկ ուղեվարձը մնում է անփոփոխ: «Բոլորն էլ տեսնում են էս վիճակը, բայց իշխանություններին ձեռ չի տալիս ուղեվարձը թանկացնելը»:
Բացի այդ, ավտոբուսի վարորդն օրական անվճար որոշ քանակով մարդկանց է տեղափոխում՝ հաշմանդամներ, ծերեր և այլն, որի դիմաց գծատերը քաղաքապետարանից որոշակի գումար է ստանում, սակայն այդ գումարը վարորդին չի հասնում:
Ի՞նչ է առաջարկում մեր զրուցակիցը: «Պետք ա առաջին հերթին պլանը վերանա: Թող վճարումը լինի աբոնեմենտային, ինչպես ամբողջ աշխարհում ա ընդունված: Ուղեվարձն էլ թող կախված լինի հեռավորությունից, իսկ վարորդները ստանան աշխատավարձ: Մենակ էդ դեպքում խնդիրը կլուծվի,-ասում է նա՝ միաժամանակ համոզված, որ նման բան չի լինի, քանի դեռ գծերը պատկանում են օլիգարխներին:-Իսկ էդ նոր ավտոբուսները, որ բերում են, մեկ ա, դրանից մրցավազքը չի վերանում, անվտանգության խնդիրն էլ մնում ա»:
Այս ամենի մեջ, սակայն, նա մեղադրում է ոչ թե գծատերերին, այլ պետությանը, որը համարժեք միջոցներ չի ձեռնարկում խնդրին արմատական լուծում տալու համար:
«Մի խոսքով, էսի տրանսպորտ չի, գրդոն ա: Բայց ի՞նչ անես. վզիդ նալոգը դնում են, ասում են՝ ինձ հետաքրքիր չի, որտեղից ուզում ես բեր: Անարխիա ա տիրում՝ ջունգլիի օրենքներով: Ուժեղը թույլին խժռում ա, ու էս ամեն ինչը բերում ա քաղաքային տրանսպորտի քաոսի»:
Այսքանից հետո էլ ի՞նչ է մնում վարորդին, եթե ոչ մի լավ մուղամ դնել ու ծխել, հա՛ ծխել…
«Դժվար ապրուստ» հեռուստասերիալը` երեխաների տուն-տունիկի սցենար
Որքա՞ն կտևի սիրիահայ գործարարի «գոհ ըլլալը» Հայաստանում…
Հունվարի 29, 2020 Անի Գասպարյան 0
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Մարդու իրավունքների առաջին պաշտպան, «Ընդդեմ իրավական կամայականության» ՀԿ գործադիր տնօրեն Լարիսա Ալավերդյանը հունվարի 28-ին Երևանում մի խումբ...
Հոկտեմբերի 05, 2016 Անի Գասպարյան 0
«Եթե չլիներ 1996-ը, չէին լինի թե՛ հոկտեմբերի 27-ը, թե՛ մարտի 1-ը, թե՛ «Սասնա ծռերը». Վ. Մանուկյան
Հայաստանի նորանկախ պատմության ամենախայտառակ էջերից մեկը 1996 թվականի նախագահական ընտրություններն են, որոնք ճակատագրական ջրբաժան գծեցին Հայաստանի...
Հոկտեմբերի 05, 2016 Անի Գասպարյան 0
​«Փակուղի չկա». Վազգեն Մանուկյանի կոչը 1990-ին և այսօր
1988 թ. սկսվեց Ղարաբաղյան շարժումը: Նպատակը Ղարաբաղի վերամիավորումն էր Հայաստանին: Ձևավորվեց «Ղարաբաղ» կոմիտեն, շարժումը մեծ թափ...
Մեկնաբանություն “Անարխիա՝ ջունգլիի օրենքներով. բացառիկ զրույց երթուղայինի վարորդի հետ” վերաբերյալ
Հունվարի 23, 2013 at 8:40 ա.
Ձեր գրառումը տեղ գտավ http://www.BlogNews.am կայքում: Շնորհակալություն:
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն